Barcelona
Barcelona on kaupunki Koillis-Espanjassa ja Katalonian pääkaupunki. Se on Espanjan toiseksi suurin kaupunki – sen asukasluku vuonna 2016 oli noin 1,6 miljoonaa.
Kaupungin (Ciutat de Barcelona) ja sitä ympäröivän 35 muun kunnan muodostaman Suur-Barcelonan (Àrea Metropolitana de Barcelona) asukasluku on noin 3,2 miljoonaa (2013). Barcelonan maakunnan, joka muodostuu 310 kunnasta, väkiluku on noin 5,5 miljoonaa (2012).
Salou
Salou on kaupunki Tarragonan maakunnassa Katalonian itsehallintoalueella Espanjassa. Saloun asukasluku on 26 233 asukasta (2017) ja pinta-ala 15,1 km². Saloussa sijaitsee Port Aventura -huvipuisto, joka avattiin vuonna 1995. 1900-luvulla kaupungista kehittyi merkittävä turistikeskus.